དཀར་གཡུ་ཡི་སྨིན་མ་ཅན། །སྐུ་ལ་
དར་དཀར་ལའུ་གསོལ། །ལྕམ་ནི་འབྲི་རྗེ་གང་བཟང་མ། །དཀར་མོ་གཡུ་ཡི་ཐུལ་
པ་ཅན། །ནང་བློན་ཕྱི་བློན་སྒོ་བར་བཅས། །ཕྱག་བརྙན་འཁོར་དང་བཅས་རྣམས་
བསྒྲུབ། །བསྐུལ་ལོ་འཁོར་བཅས་མ་གཡེལ་ཞིག །བསྐུལ་ཅིང་རྦད་ན་གཉན་སྲས་
མཐུ་མ་ཆུང་། །ཐང་ལྷ་གཉན་སྲས་འཁོར་བཅས་ལ། ཕྱི་ཡི་མཆོད་པ་འབྲུ་ཡི་གཡག་
ལུག་དང་། །(༢༢བ)ནང་གི་མཆོད་པ་གསེར་གཡུ་ཆང་དང་སྦྱར། །ཞལ་ཟས་རྟེན་དུ་
འབྲུ་ཡི་གཡག་པོ་འབུལ། །ཐང་ལྷ་གཉན་སྲས་འཁོར་བཅས་རྣམས། །རིན་ཆེན་
གསེར་གྱིས་ཐུགས་དམ་བསྐང༌། །སྒྲ་དབྱངས་རོལ་མོས་ཐུགས་དམ་བསྐང༌། །རྟེན་
རྫས་ཚང་མས་ཐུགས་དམ་བསྐང༌། །ལྷ་གཡག་དཀར་པོས་ཐུགས་དམ་བསྐང་།
དམར་རྩ་ལུག་གིས་ཐུགས་དམ་བསྐང་། །རྔོན་ཆ་ཚང་མས་ཐུགས་དམ་བསྐང་། །
རྒྱན་གྱི་གཏོར་མས་ཐུགས་དམ་བསྐང༌། །བདུད་རྩི་སྨན་གྱིས་ཐུགས་དམ་བསྐང་། །
ཛ་གད་ཕུད་ཀྱི་ཐུགས་དམ་བསྐང་། །གདུང་བའི་དབྱངས་ཀྱིས་ཐུགས་དམ་བསྐང་།
།
645

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ཀ༽
ཁྱེད་ཀྱི་ཐུགས་དམ་བདག་གིས་བསྐང༌། །བདག་གིས་བཅོལ་བའི་འཕྲིན་ལས་
མཛོད། །དེ་ལྟར་མཆོད་ཅིང་བསྐང་བ་ཡིས། །བདག་སོགས་དགོན་གནས་རྒྱུ་སྦྱོར་
གྱི། །མགོན་སྐྱབས་དཔུང་གཉེན་ཁྱེད་ཀྱིས་མཛོད། །བཅོལ་བའི་འཕྲིན་ལས་བསྒྲུབ་
པ་དང༌། །བསྒྲུབས་ཤིང་བསྟན་པ་བསྲུང་དུ་གསོལ། །སྣོ། ལྷ་རྒྱལ་ལོ། །གཡག་ལུག
ཕུལ་བའི་ཡོན་ཏན་གྱིས། །ནོར་ལ་གོད་ཁ་མེད་པ་དང༌། །གླིང་སྟོད་རྟ་རའི་བདག་
པོ་མཛོད། །གླིང་སྨད་ལུག་རའི་བདག་པོ་མཛོད། །གཡག་དང་མཛོ་ཡི་བདག་པོ་
མཛོད། །ནོར་ལ་འཕེལ་ཁ་ཁྱེད་ཀྱིས་མཐོང་། །ཅི་བསམས་འགྲུབ་པའི་འཕྲིན་ལས་
མཛོད། །སཱོ། ལྷ་རྒྱལ་ལོ། །རྟེན་འདོགས་ནི། ཡོལ་མོ་བ་གསུམ་པས་མཛད། ཧཱུཾ། ཅང་ཤེས་
རྟ་མཆོག་གསེཪ་སྒོ་དངུལ་སྲབ་ཅན། །སྣ་ཚོགས་དར་ཟབ་བཟང་པོས་རབ་མཛེས་
པ། །གཡང་ལྡན་གསང་ལུག་གངས་རི་ལྟ་བུར་འཚེར། །བག་ཕེབས་དལ་བུར་རྒྱུ་
དང་འགྲོ་བའི་སྟབས། །ཟླ་ཤེལ་ཞུན་(༢༣ན)མས་བྱུགས་ལྟར་རབ་དཀར་བའི། །མཁའ་
ལྡིང་འདབ་ཆགས་སྙན་པའི་སྐད་གསང་ཅན། །སྤྲིན་དཀར་ཕུང་པོ་ལྟ་བུའི་ལྷ་གཡག་
ཆ། །རྡོ་རྗེའི་རྭ་དང་རྔ་ཡབ་དཀར་པོ་ཅན། །ཀུན་ཀྱང་དར་ཟབ་དྲིལ་བུ་གཡེར་ཁ་
དང་། །མུ་ཏིག་བཟང་པོའི་འཕྲེང་བས་རབ་མཛེས་པ། །ཕྱི་རྟེན་མཛེས་པའི་འགྲོ་
ཚོགས་འདི་དག་གིས། །ལྷ་ཆེན་འཁོར་བཅས་ཐུགས་དམ་སྐོང་གྱུར་ཅིག །གཡས་
རུ་ང་རྒྱལ་བཀྲ་བཟང་རྩེར། །ཞེས་སོགས་བྱ། མངའ་གསོལ་ནི། ཡོལ་མ་བ་གསུམ་པས་
མཛད། ལྷ་དབང་ཀླུ་བདག་ལངྐའི་རྒྱལ་བ་སོགས།
//
བང
མདུན་བདར་ནས། ། མཆོད་སྤྲིན་རྒྱ་མཚོས་སྲི་ཞུར་བཅས་མཆོད་པའི། །ལྷ་ཆེན་རྡོ་
རྗེ་འབར་བ་རྩལ་ལ་བསྟོད། །རྣམ་པར་རྒྱལ་བའི་ཁང་བརྩེགས་ལས་རྒྱལ་བའི། །རིན་
ཆེན་ཤེལ་གྱི་སྐུ་མཁར་ཟླ་བའི་བྱིན། །བ་གམ་ནོར་བུའི་འོད་ཚོགས་རབ་རྒྱས་
པས། །ཞིང་ཁམས་རྒྱ་མཚོའི་གོ་སྐབས་ཡང་དག་ཕྲགས། །རྩ་བ་ཡིད་བཞིན་འབྱུང་
གནས་ཡིད་བཞིན་གྱིས། །བར་མེད་རབ་རྫོགས་རྐེད་སྐབས་མཚོན་ལྔས་མཛེས། །
ཛམྦུ་ནཱ་དའི་རྒྱ་ཕུབས་ཆེས་འབར་བའི། །རྩེ་མོ་རིན་ཆེན་ཆར་འབེབས་ཆུ་འཛིན་
646

ལྷ་མཆོག་འབར་བ་རྩལ་གྱི་འཕྲིན་ལས་བརྒྱ་ཕྲག་ཉིད་ངོས་འཛིན་པའི་སྣང་གསལ། ༼༢༢༽
དཀྲིགས། །དུས་གསུམ་རྒྱལ་བའི་ཆོ་འཕྲུལ་དག་ལས་བཞིན། །རྒྱ་ཆེ་བཀོད་པའི་ཁྱད་
པར་རྒྱ་ཆེ་བའི། །ཕོ་བྲང་སྲིད་རྩེའི་གུང་ན་མངོན་མཐོའི་རྩེ། །ཡིད་བཞིན་རྒྱལ་
མཚན་གསར་པས་མངའ་གསོལ་ལོ། །དཔག་ཡས་ཞིང་གི་རྡུལ་སྙེད་རབ་འབྱམས་
ཞིང༌། །སྐད་ཅིག་མྱུལ་བའི་འགྲོས་ལྡན་ལྷ་རྟ་དཀར། །རྒྱུ་སྐར་བདག་པོའི་དྲེགས་
འཇོམས་རྒྱན་ལྡན་པ། །ལྷ་ཆེན་ཆིབས་ཀྱི་དམ་པར་མངའ་(༢༣བ)གསོལ་ལོ། །ཀ་ཙ་
ལིནྡའི་བེར་ཆེན་སུམ་བརྩེགས་པས། །མཛེས་འཛུམ་རླབས་ཀྱི་གཟུགས་བརྙན་བགོ་
འོས་པ། །འཇམ་མཉེན་རེག་བྱའི་ཁྱད་པར་རྨད་བྱུང་བའི། །རབ་མཛེས་ལྷ་ཡི་ན་
བཟའ་མངའ་གསོལ་ལོ། །ནོར་བུའི་མཆིལ་ལྷམ་གསེར་གྱི་སྐ་རགས་འབར། །ག་བུར་
དོ་ཤལ་རིན་ཆེན་སེ་མོ་དོ། །མུ་ཏིག་འབྲས་ཆགས་ནོར་བུའི་སྙན་ཆ་གསོལ། །མཛེས་
བྱེད་རྒྱན་གྱི་དམ་པས་མངའ་གསོལ་ལོ། །གསེར་པད་གཡུ་ཡི་ཡལ་འདབ་མཛེས་
པའི་ཁོངས། །རྣམ་མང་འོད་ཀྱི་གེ་སར་རབ་རྒྱས་པ། །སྤེལ་ལེགས་འཕྲེང་བ་བསྟར་
པའི་ཅོད་པན་འདི། །སྐྲ་མཚམས་མཛེས་པའི་རྒྱན་དུ་མངའ་གསོལ་ལོ། །བརྒྱ་བྱིན་
ཐོགས་པའི་ནོར་བུ་ལས་ལྷག་ནོར། །བཀྲ་ཤིས་དམ་པ་ཀུན་གྱིས་བཀྲ་ཤིས་པར། །རྒྱལ་
བས་རབ་བསྔགས་གཡས་སུ་འཁྱིལ་བའི་དུང་། །ཐོར་ཚུགས་མཛེས་པའི་རྒྱན་དུ་
མངའ་གསོལ་ལོ། །རྩེ་མོར་ཟུར་ཕུད་ལྔ་བཅིངས་རལ་པའི་ཁྱོན། །བུང་བ་སྟང་ཟིལ་
མིག་སྨན་ལྟར་སྣུམ་པའི། །རྩ་ཆིངས་བཀྲ་ཤིས་རི་མོས་རྣམ་བཀྲ་བའི། །དར་དཀར་
དྲི་མེད་ལྭ་བས་མངའ་གསོལ་ལོ། །མྱུར་མགྱོགས་རྫུ་འཕྲུལ་ཤུགས་ལྡན་བཱ་ལ་
ཧར། །སྐུལ་བྱེད་ཕྱག་ཆའི་ཁྱད་པར་མི་འཚལ་ཡང་། །མ་བདུན་ལས་ལ་བསྐུལ་བའི་
འཕྲུལ་ཆེན་པོ། །སྦ་ལྕག་རྡོ་རྗེས་མཚན་པས་མངའ་གསོལ་ལོ། །ཆ་ཤས་རབ་རྫོགས་
ཟླ་བའི་སྤུན་ཟླ་ཞེས། །བདུད་རྩིས་བྲན་པའི་ཟིགས་མ་དངོས་གྲུབ་ལྟར། །ཟད་མི་
ཤེས་འབབ་ནོར་བུའི་ཤེལ་འཕྲེང་འདི། །ཐུགས་དམ་དབྱིངས་སུ་ཟློ་ཕྱིར་མངའ་གསོལ་
ལོ། །དར་ཟབ་སྤྱན་གཟིགས་མང་པོས་ས་བླའི་ཁོངས། །བརྒྱ་བྱིན་གཞུ་ཡི་དྲ་བས་
མཛེས་བྱས་ཤིང༌། །སྙན་བརྗིད་དཔའ་བའི་(༢༤ན)ཉམས་ལྡན་འབོད་པའི་དབྱངས། །སྣ་
647

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ཀ༽
ཚོགས་རོལ་མོར་བཅས་པས་མངའ་གསོལ་ལོ། །གཙང་མའི་ཞལ་ཟས་ལ་སོགས་
འདོད་ཡོན་ལྔ། །ལྷ་ཀླུ་མི་དང་གནོད་སྦྱིན་ཐམས་ཅད་ཀྱི། །དཀོན་ནོར་མ་ཚང་མེད་
སྤུངས་ནོར་འཛིན་མའི། །ཕང་བ་རབ་རྫོགས་འདོད་དགུས་མངའ་གསོལ་ལོ། །དཀོན་
མཆོག་སྐྱབས་ཀྱི་དམ་པར་སྐྱབས་སོང་མགྲོན། །དཀར་ཕྱོགས་ལྷ་དང་གདེངས་ཅན་
འབྱུང་པོའི་ཚོགས། །བསྟན་ལ་རབ་དགའ་མཐུ་རྩལ་རྨད་བྱུང་བ། །ཀུན་གྱི་རྗེ་བོར་
དེང་བདག་གཟེངས་བསྟོད་དོ། ཁྱད་པར་དཔལ་གྱི་སྤྲུལ་པ་པདྨའི་ལུང༌། །ཇི་བཞིན་
མནོས་པའི་བཀའ་ལས་མི་འདའ་བར། །གཏེར་བདག་གནས་བདག་དཀོར་བདག་
ཐམས་ཅད་ཀྱི། །ཚོགས་བདག་ཚོགས་ཀྱི་རྗེ་བོར་གཟེངས་བསྟོད་དོ། །རྣལ་འབྱོར་
བདག་གི་མགོན་སྐྱབས་འཆེས་པའི་ལྷ། །བསྟེན་གསོལ་མཆོད་བསྒྲུབ་ལྷ་སྲུང་གཉན་
རྣམས་དང༌། ཁྲི་སྲོང་ལྷ་བརྒྱུད་སྐུ་ལྷ་གཉན་རྣམས་ཀྱི། །རྗེ་བཙུན་ལྷ་ཡི་ལྷ་མཆོག་
གཟེངས་བསྟོད་དོ། །རྒྱལ་དབང་པདྨའི་རིང་ལུགས་འཛིན་རྣམས་ཀྱི། །དབུ་འཕང་
རི་རྒྱལ་རྩེ་མོར་གཟེངས་བསྟོད་དེ། །སྔགས་འཆང་བདག་གིས་མངའ་གསོལ་གཟེངས་
བསྟོད་ན། །ལྷ་ཡི་ལྷ་མཆོག་ལྷ་ཞལ་མཐོ་བར་མཛོད། །ཅེས་པ་བྱ། ནང་དུ་ལོག་
ནས། ཡིག་བརྒྱ་བརྗོད། མ་འབྱོར་བ་དང་ཉམས་པ་དང་། །སོགས། ལྷག་པ་དང་
ནི་ཆད་པ་དང་། སོགས། སེར་སྣའི་དབང་གྱུར་མ་འབྱོར་ཞིང་། །མཆོད་པ་ངན་
ཞིང་བཤམ་ཉེས་པ། །སྦྱོར་བ་གཙང་སྦྲས་མ་ཐོན་པ། །དེ་ཡང་བཟོད་པར་མཛད་
དུ་གསོལ། །རྟེན་ཡོད་ན། འདིར་ནི་གཟུགས་(༢༤བ)དང་ལྷན་ཅིག་ཏུ། །ཞེས་པ་ནས།
སུ་པྲ་ཏིཥྛ་བཛྲ་སྭཱཧཱས་བརྟན་བཞུགས་བྱ། རྟེན་མེད་པའི་སྐབས་ཡིན་ན། ཁྱེད་ཀྱིས་
སེམས་ཅན་སོགས། །བཛྲ་མུ ས་ཡེ་ཤེས་པ་གཤེགས། | །དམ་ཚིག་པ་རང་ཉིད་ལ་
ཐིམ་པར་བསམ། ཤིས་བརྗོད་ནི། ཧཱུཾ། གསར་བྲིས། གར་དབང་འོད་མཐའ་ཡས་པ་
ཆོས་ཀྱི་སྐུ། །གདུག་པ་འདུལ་མཛད་རྟ་མགྲིན་ལོངས་སྤྱོད་རྫོགས །མཚོ་ལས་སྐྱེས་
པའི་རྡོ་རྗེ་སྤྲུལ་པའི་སྐུ། །དབྱེར་མེད་ཡེ་ཤེས་སུམ་ལྡན་བཀྲ་ཤིས་ཤོག །ས་བརྒྱད་
བརྙེས་ཀྱང་བསྟན་དང་འགྲོ་བའི་དོན། །དྲེགས་པའི་སྡེ་དཔོན་ཚུལ་འཛིན་གཉན་
648

ལྷ་མཆོག་འབར་བ་རྩལ་གྱི་འཕྲིན་ལས་བརྒྱ་ཕྲག་ཉིད་ངོས་འཛིན་པའི་སྣང་གསལ། ༼༢༢༽
གྱི་རིགས། །དྲི་ཟའི་རྒྱལ་པོ་རྡོ་རྗེ་འབར་བ་རྩལ། །རྣམ་འགྱུར་ཅིར་ཡང་སྟོན་པའི་
བཀྲ་ཤིས་ཤོག །ཞི་རྒྱས་དབང་དྲག་ལས་ཀུན་སྒྲུབ་མཛད་པའི། །གསང་ཡུམ་མཆེད་
བློན་སྤྲུལ་པ་ཡང་སྤྲུལ་དང༌། །སྡེ་བརྒྱད་དྲེགས་པའི་དམག་གི་དཔུང་ཚོགས་
སོགས། །གྲངས་མེད་འཁོར་ཚོགས་རྒྱ་མཚོའི་བཀྲ་ཤིས་ཤོག །བདུད་དང་རྒྱལ་འགོང་
དམ་སྲི་འབྱུང་པོའི་རིགས། །དངོས་དང་ཡིད་ལ་བརླམས་པའི་སྐྱེ་བོའི་མཚོན། །ནག་
པོའི་རྩ་ལག་བ་དན་རབ་བསྙིལ་ཏེ། །དཀར་ཕྱོགས་རྒྱལ་མཚན་བསྒྲེད་པའི་བཀྲ་
ཤིས་ཤོག །བོད་སྐྱོང་ལྷ་རིགས་དངོས་དང་དངོས་འདྲ་བ། །ཆེན་ཉམ་བསོད་ནམས་
ལྡན་པ་ཡ་རབས་ཀྱི། །སྐུ་ལྷ་གཉན་པོ་མཛད་ནས་གངས་ལྗོངས་འདིར། །བདེ་སྐྱིད་
དགའ་སྟོན་དཔལ་འབར་བཀྲ་ཤིས་ཤོག །གཞན་ཡང་བཀྲ་ཤིས་ཀྱི་ཚིགས་བཅད་ཅི་
རིགས་པ་བརྗོད་ཅིང་མེ་ཏོག་སིལ་མ་ཕྱོགས་ཀུན་ཏུ་དགྲམ་པར་བྱའོ། །པད་འབྱུང་
རིག་སྔགས་འཆང་བའི་བརྟུལ་ཞུགས་ཀྱིས། །ས་བཏུལ་བསམ་ཡས་གཙུག་ལག་
འབྱོངས་མིན་གོང་། །གཡུང་དྲུང་བོན་གྱིས་བསྟེན་(༢༥ན)པའི་ལྷ་ཆེན་པོ། །ལུགས་
དེའི་གྱེར་སྒོམ་གསོལ་མཆོད་ཅི་ཡང་དར། །ཨྱོན་སངས་རྒྱས་གཉིས་པས་ཟངས་
མཛོད་ཀྱི། །སྲུང་མར་བཀའ་བསྒོས་སྒྲུབ་ཡིག་བདུད་རྩིའི་བཅུད། །ཤོག་སེར་མ་
བུའི་ཟ་མ་ཏོག་འཁྱིལ་བས། །ཚིམ་པའི་རྙིང་རྒན་ཉིན་མོའི་སྐར་མ་ཙམ། །བརྒྱུད་
པའི་གསུང་སྒྲོས་ཕྱག་ལེན་མཐོང་ཐོས་བྲལ། །གབ་དཀྲུགས་འཐོར་བསྡེབས་མི་ཤེས་
ཕྱོགས་རེའི་གཞུང༌། །ཀློག་ཅིང་རོལ་མོ་བརྡུང་བ་ལྷུར་ལེན་པ། །བོན་དཀར་ལྷ་
གསོལ་མཁན་པོའི་ཆོ་ག་བཞིན། །དེ་ཕྱིར་ཤོག་སེར་དྲི་ངད་ཆལ་ཆིལ་དུ། །གཡོ་བའི་
དགོངས་དོན་རིགས་འཛིན་ཞལ་གྱི་ལུང༌། །བཀླགས་པས་དོན་ཀུན་འགྲུབ་པ་གངྒཱའི་
རྒྱུན། ཁོ་བོའི་རྣམ་དཔྱོད་མ་དྲོས་མཚོ་ལས་བབས། །འབད་པས་ཉེར་བསྒྲུབས་རླུང་
གི་ཤིང་རྟ་ཡིས། །དྲངས་པའི་བདེ་སྐྱིད་བརྒྱ་ཕྲག་ཉི་མའི་དངོས། །ལེགས་བྱས་དགུང་
ལ་འཆར་ནུབ་རབ་སྤངས་ནས། །རྟག་ཏུ་སྣང་བའི་དགའ་སྟོན་དར་བར་ཤོག །དེའང་
ལྷ་ཆེན་འདི་ཉིད་ཀྱི་མཆོད་བསྐང་གི་རིམ་པ་ཆོས་རྒྱལ་མངྒའི་མཚན་ཅན་ཡན་ཆད་
649

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ཀ༽
དུ་གསུང་རྒྱུན་མ་གཏོགས་ཁྲིགས་ཆགས་ཀྱི་ཡིག་རིགས་མི་སྣང་ཞིང་ཞང་སྣ་ནམ་
པའི་སྤྲུལ་པའི་སྐུ་མཆོག་རིགས་འཛིན་ངག་གི་དབང་པོ་ཆོས་རྒྱལ་བསྟན་པའི་རྒྱལ་
མཚན་གྱིས་གཏེར་གཞུང་དང་གྲངས་གཏེར་སྟོན་གསུམ་པའི་གཞུང་འཁྲུགས་བསྡེབས་
སུ་མཛད་པ་ཁུངས་ཐུབ་ཏུ་འདུག་ཀྱང་ཕྱག་ལེན་རྣམས་དཀྱུས་སུ་བཀོད་པ་སོགས་
ཅུང་ཟད་རྟོགས་དཀའ་བ་ནས་རང་ཉིད་སྲུང་མ་ཆེན་པོ་འདིར་མོས་པའི་དང་བས་
ཡིད་དྲངས་ཏེ་མཆོད་སྤྲིན་ཚངས་པ་ལྷའི་ཤེལ་གྱི་རྔ་བོ་ཆེའི་གོ་རིམ་ཕལ་ཆེར་གཙོ་
བོར་བཟུང་གཞན་མ་གཏེར་གཞུང༌། །བླ་མ་གོང་མ་དག་གིས་མཛད་(༢༥བ)པ། གསར་
བྲིས་རྣམས་སོ་སོར་ཁུངས་སྨོས་ཤིང༌། གཅིག་པོ་ཉིད་ལས་དུ་མའི་གར་ཡིན་ནའང་
གངས་ཅན་འདིར་འབྲེལ་ཆགས་ཀྱི་རྣམ་འགྱུར་གཙོ་བོར་བཟུང་། མདོར་ན་ཅུང་
ཟད་མི་གསལ་ཞིང་མ་ཚང་བ་རྣམས་ཚང་ན་སྙམ་པའི་ལྷག་བསམ་གྱིས་ཀུན་ནས་
བླངས་ཏེ། ལྷ་མཆོག་རྡོ་རྗེ་འབར་བ་རྩལ་གྱི་འཕྲིན་ལས་བརྒྱ་ཕྲ་ཉིད་ངོས་འཛིན་
པའི་སྣང་གསལ་འདི་ནི་ཟ་ཧོར་གྱི་སྔགས་བཙུན་ཟིལ་གནོན་བཞད་པ་རྩལ་གྱིས་
ཀུན་དགའ་ཞེས་པ་ཤིང་སྟག་ཧོར་ཟླ་བདུན་པའི་དཀར་ཆའི་དགའ་བ་དང་པོ་རྒྱལ་
( ༥
ཕུར་གྱི་ཐོག་ལ་དབུ་བཙུགས་ཟླ་བ་དེ་གའི་ཚེས་ལྔ་ཟླ་བ་གྲོ་བཞིན་འཛོམ་པའི་འཕྲོད་
དགེ་བར་གནམ་བསྐོས་ཀྱི་ཕོ་བྲང་ཆེན་པོ་དམར་པོ་རིར་གྲུབ་པར་སྦྱར་བའི་ཡི་གེ་
པ་ནི་རིགས་འཛིན་གྱི་བཙུན་པ་འཇམ་དབྱངས་གྲགས་པས་བགྱིས་པ་དཔལ་ལྡན་
ལྷ་ཆེན་ཚངས་པས་ཉིན་མཚན་དུས་དྲུག་ཏུ་བསྲུང་ཞིང་སྐྱོབ་པའི་རྒྱུར་གྱུར་
ཅིག །སརྦ་མངྒ་ལཾ། །
650